CELEX: 62017CN0045
Language: hr
Date: 2017-01-30 00:00:00
Title: Predmet C-45/17: Zahtjev za prethodnu odluku koji je 30. siječnja 2017. uputio Conseil d'État (Francuska) – Frédéric Jahin protiv Ministre de l'économie et des finances, Ministre des affaires sociales et de la santé

18.4.2017   
            
            
               HR
            
            
               Službeni list Europske unije
            
            
               C 121/15
            
         Zahtjev za prethodnu odluku koji je 30. siječnja 2017. uputio Conseil d'État (Francuska) – Frédéric Jahin protiv Ministre de l'économie et des finances, Ministre des affaires sociales et de la santé
   (Predmet C-45/17)
   (2017/C 121/21)
   Jezik postupka: francuski
   
      Sud koji je uputio zahtjev
   
   Conseil d'État
   
      Stranke glavnog postupka
   
   
      Tužitelj: Frédéric Jahin
   
      Tuženici: Ministre de l’économie et des finances, Ministre des affaires sociales et de la santé
   
      Prethodna pitanja
   
   Treba li članke 63., 64. i 65. Ugovora o funkcioniranju Europske unije tumačiti na način da:
   
               1.
            
            
               okolnost da je osoba koja je osigurana u sustavu socijalne sigurnosti treće države koja nije članica Europske unije niti Europskog gospodarskog prostora ili Švicarska, obveznik porezâ na kapitalnu dobit koji je propisan francuskim zakonodavstvom iz područja primjene Uredbe [(CE) no 883/2004] (1) od 29. travnja 2004. dok se ta obveza, uzimajući u obzir odredbe te uredbe, ne primjenjuje na osobu na koju se primjenjuje sustav socijalne sigurnosti države članice različite od Francuske, predstavlja ograničenje kretanja kapitala iz treće zemlje ili u nju, koje je u načelu zabranjeno člankom 63. Ugovora o funkcioniranju Europske unije;
            
         
               2.
            
            
               u slučaju potvrdnog odgovora na prvo pitanje, može li se smatrati da takvo ograničenje slobode kretanja kapitala koje proizlazi iz povezanosti francuskog zakonodavstva, koje na plaćanje spornih poreza zajedno obvezuje imatelje određenih kapitalnih dobiti a da pritom samo po sebi ne pravi nikakvu razliku u odnosu na mjesto u kojem su osigurani u sustavu socijalne sigurnosti, i iz sekundarnog prava Europske unije, u skladu s odredbama navedenog članka Ugovora o funkcioniranju Europske unije, osobito:
               
                           —
                        
                        
                           s obzirom na članak 64. stavak 1. Ugovora, za kretanja kapitala iz područja primjene te odredbe, s obrazloženjem da ograničenje proizlazi iz primjene načela primjene zakonodavstva samo jedne države članice iz članka 11. Uredbe od 29. travnja 2004. koje je u pravu Unije prvi put propisana člankom 13. Uredbe od 14. lipnja 1971., odnosno prije 31. prosinca 1993., iako su predmetni porezi na kapitalnu dobiti propisani ili su se počeli primjenjivati prije 31. prosinca 1993.;
                        
                     
                           —
                        
                        
                           s obzirom na članak 65. Ugovora, s obrazloženjem da je francusko porezno zakonodavstvo, primjenjivo u skladu s Uredbom od 29. travnja 2004., napravilo razliku između poreznih obveznika koji se ne nalaze u istoj situaciji s obzirom na kriterij primjene određenog sustava socijalne sigurnosti;
                        
                     
                           —
                        
                        
                           s obzirom na postojanje važnih razloga u javnom interesu koji mogu opravdati ograničenje slobode kretanja kapitala, a koji proizlaze iz toga da je cilj odredbi koje mogu predstavljati ograničenje kretanja kapitala iz treće zemlje ili u tu zemlju sloboda kretanja radnika unutar Europske unije, koji se želi ostvariti Uredbom od 29. travnja 2004.?
                        
                     
         
      (1)  Uredba (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (SL 2004., L 166., str. 1.) (SL, posebno izdanje na hrvatskom jeziku, poglavlje 5., svezak 3., str. 160.).